ถ้าสมมติเมนส์มาใกล้หมดแล้วถ้ากินยาคุมกำเนิดไป(แบบ28เม็ด)จะเป็นไรไหมคะ ควรทานหรือไม่ควรคะ,พอดีต้องการป้องกันด้วย ...และอีกเรื่องนะคะ เคยทานยาคุมไม่ต่อเนื่องเพราะเเฟนมาหาเดือนละครั้งพอมีเพศสัมพันธ์ก็จะทานก่อนเเฟนมา2วันไปจนมีเพศสัมพันธ์วันสุดท้ายละหยุดทานเลย เป็นนไรไหมคะถ้าทานเเค่ไม่กี่เม็ดละหยุด?
สวัสดีค่ะ ยาคุมกำเนิดแบบแผงรายเดือน 21 หรือ 28 เม็ดเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากจะเริ่มทาน ก็ควรเริ่มทานในช่วงมีประจำเดือน 5 วันแรก จะได้ป้องกันได้ทันที ส่วนการกินก่อนมีเพศสัมพันธ์แค่ 2 วัน ถ้าไม่ได้เริ่มยาตอนที่มีประจำเดือนอยู่ ก็อาจจะยังไม่มีประสิทธิภาพในการคุมกำเนิดอย่างเต็มที่ค่ะ และหากเริ่มรับประทานยาไปแล้ว ก็ควรรับประทานให้หมดแผงค่ะ